ΓΡΑΠΤΗ ΕΡΩΤΗΣΗ E-0514/01

υποβολή: Olivier Dupuis (TDI) προς την Επιτροπή

(22 Φεβρουαρίου 2001)

Θέμα: Κήρυξη κατάστασης ανάγκης και σοβαρή κατάσταση στο Εκουαδόρ

Η πολιτική οικονομική λιτότητας που εφαρμόζει η κυβέρνηση του Εκουαδόρ για να εξέλθει από τη δραματική οικονομική κρίση που πλήττει τη χώρα από τριετίας πλέον, συνοδεύεται από σοβαρές κοινωνικές εντάσεις. Παράλληλα με ένα ευρύ μεταναστευτικό ρεύμα λόγω φτώχειας ενός ευρέως τμήματος του οικονομικά ενεργού πληθυσμού, λαμβάνει χώρα μία αυξανόμενη κινητοποίηση και αμφισβήτηση εκ μέρους των στρωμάτων του πληθυσμού που έχουν περισσότερο πληγεί και σε μεγάλο βαθμό είναι πληθυσμοί ίντιος.

Μπροστά στην κοινωνική αυτή ένταση οι αρχές της χώρας, πέραν της σκληρής καταστολής εκ μέρους των αστυνομικών δυνάμεων, προχώρησαν και στην κήρυξη της κατάστασης έκτακτης ανάγκης.

Δεν φοβάται η Επιτροπή ότι δεδομένου και του εθνοτικού χαρακτήρα της μέχρι σήμερα κατ' ουσία ειρηνικής διαμαρτυρίας η σημειούμενη οικονομική κρίση είναι τέτοια ώστε να θέτει σε κίνδυνο το ουσιαστικά πολυεθνικό και δημοκρατικό κράτος που κήρυξε το νέο σύνταγμα του Εκουαδόρ;

Για το λόγο αυτό, έχει η Επιτροπή λάβει ή προτίθεται να λάβει θέση κατά της κήρυξης της κατάστασης έκτακτης ανάγκης;

Προτίθεται η Επιτροπή να καλέσει την κυβέρνηση του Εκουαδόρ να διασφαλίσει τις πολιτικές ελευθερίες και τις ελευθερίες του πολίτη ακόμη και σε περιπτώσεις διαμαρτυρίας πό την προϋπόθεση ότι θα είναι ειρηνική του πληθυσμού προκειμένου να αποφευχθεί η χειροτέρευση της κατάστασης;

Δεν πιστεύει η Επιτροπή ότι, σε σχέση με την κατάσταση πραγματικής ένδειαςπό την οποία διάγει το 70 % περίπου του πληθυσμού στο εν λόγω πλαίσιο πολιτικής αστάθειας, η διεθνής κοινότητα θα πρέπει να αντιμετωπίσει το πρόβλημα του εξωτερικού χρέους του Εκουαδόρ και της αναγκαίας εξυγίανσης της οικονομίας του στο πλαίσιο του Club των Παρισίων, βάσει κριτηρίων που θα αποφεύγουν τον παρεμβατισμό και θα ευνοούν σημαντικές εθνικές και διεθνείς επενδύσεις;

Ποιες άλλες πρωτοβουλίες προτίθεται εξάλλου να αναλάβει η Επιτροπή για να βοηθήσει το Εκουαδόρ στη δύσκολη αυτή κατάσταση;

Απάντηση του κ. Patten εξ ονόματος της Επιτροπής

(28 Μαρτίου 2001)

Η κατάσταση έκτακτης ανάγκης που κηρύχθηκε στις 2 Φεβρουαρίου του 2001 ήρθη στις 7 του ίδιου μήνα μετά τηνπογραφή συμφωνίας μεταξύ της κυβέρνησης της Δημοκρατίας του Ισημερινού και των εκπροσώπων των αυτόχθονων πληθυσμών. Η Επιτροπή χαιρετίζει την επανέναρξη του διαλόγου και των νέων διαβουλεύσεων, γεγονός που επιτρέπει την επάνοδο στην πλήρη διασφάλιση των συνταγματικών ελευθεριών. Η Επιτροπή ανησυχεί πράγματι για την αυξανόμενη σύγκλιση μεταξύ των κινημάτων κοινωνικής διαμαρτυρίας και των αυτόχθονων εθνοτήτων της χώρας και θεωρεί ότι το φαινόμενο αυτό είναι δυνητικά ικανό να θέσειπό αμφισβήτηση τον πολυεθνικό χαρακτήρα της χώρας. Πρέπει να σημειωθεί ότι η προστασία των δικαιωμάτων των αυτόχθονων πληθυσμών έχει θεωρηθεί ως ένας από τους στόχους προτεραιότητας κατά την εφαρμογή της ευρωπαϊκής πρωτοβουλίας για τη δημοκρατία και τα δικαιώματα του ανθρώπου (Κεφάλαιο B7-70 του προϋπολογισμού) στον Ισημερινό.

Επιπλέον, η Επιτροπή χρησιμοποιεί το σύνολο των μέσων που διαθέτει για να βοηθήσει τον Ισημερινό στην καταπολέμηση της φτώχειας: οι εξαγωγές του Ισημερινού τυγχάνουν προτιμησιακού κοινοτικού εμπορικού καθεστώτος (Σύστημα Γενικευμένων Προτιμήσεων των Άνδεων και της Κεντρικής Αμερικής(1))" χορηγείται μη επιστρεπτέα ενίσχυση (η οποία, επομένως, δεν αυξάνει το χρέος της χώρας) για τη στήριξη των δραστηριοτήτων χρηματοδοτικής και τεχνικής βοήθειας που εφαρμόζεται σε εταιρική σχέση με την κυβέρνηση (13 εκατ. ευρώ ετησίως κατά μέσο όρο) και με την κοινωνία των πολιτών (5 έργα μη κυβερνητικών οργανώσεων πουποστηρίχθηκαν το 2000, συνολικού ποσού 3,3 εκατ. ευρώ).

Οι τομείς προτεραιότητας για τη συνεργασία με την κυβέρνηση του Ισημερινού για την περίοδο 2000-2006 θα είναι ηγεία, οιποδομές, το περιβάλλον και η οικονομική συνεργασία.

Επίσης, από το 1996 και μετά χορηγήθηκαν 4 εκατ. ευρώ για ανθρωπιστική βοήθεια (σεισμούς, ξηρασία, El Nio, πλημμύρες, εκρήξεις ηφαιστείων, επιδημίες).

(1) Κανονισμός (ΕΚ) αριθ. 2820/98 του Συμβουλίου της 21ης Δεκεμβρίου 1998 για την εφαρμογή πολυετούς συστήματος γενικευμένων δασμολογικών προτιμήσεων για την περίοδο από την 1η Ιουλίου 1999 έως τις 31 Δεκεμβρίου 2001, ΕΕ L 357 της 30.12.1998.